IS onthoof 21 Christene in Libië en maak video daarvan‘n Skermskoot uit die video wat glo van die onthoofdings gemaak is. Na berig word is dieselfde hoëdefinisie-filmbeelde gebruik as met die verfilming van die doodbrand van ŉ Jordaniese vegvlieënier. Die Koptiese Christene het in Libië gewerk, meestal in Sirte, en is vroeg in Januarie ontvoer. Die Egiptiese regering en die Koptiese Kerk het die egtheid van die beeldmateriaal bevestig. Die video wys hoe die mans, almal in oranje oorpakke, onthoof word op ŉ strand wat glo in Tripoli, Libië geleë is. Egipte het reeds uit wraak lugaanvalle in Libië uitgevoer. Dit is nie bekend wanneer die teregstellings plaasgevind het nie. Lees die volledige berig in die Christian Science Monitor en De Standaard. Intussen het twee mans ŉ video, waarin hulle namens die IS dreig om ŉ aanval op Brussel te loods, op die internet geplaas. Die een man is geïdentifiseer as ŉ persoon wat onlangs van die dorp Verviers na Sirië vertrek het. Lees die volledige berig in Trouw.